વારંવાર દુષ્કાળનો ભોગ બનતાં લખપત અને અબડાસા તાલુકાનાં ગામડાં ચાતક નજરે પાણીનો ઇંતજાર કરી રહ્યાં છે. એક જમાનામાં સિંધુ નદીનાં વહેણના કારણે ચોખાનો પાક મોટા પાયે લઇ શકાતો હતો તે વિસ્તાર આજે વેરાન બન્યો છે. હાલ પાણીના અભાવે સારી જમીન ધરાવતા ખેડૂતો પાયમાલ થઇ રહ્યા છે. જો પૂરતું મીઠું પાણી મળે તો તમામ પાક સહેલાઈથી લઈ શકાય. આથી જ ખેડૂતો વહેલી તકે નર્મદાનું પાણી મળે તેમ ઇચ્છે છે.